Diari Oficial de la Generalitat Valenciana


Sumari del DOGV 9834, del 23-04-2024 (2024/3090)

Anunci de consulta pública prèvia del projecte d'orde de la Conselleria d'Innovació, Indústria, Comerç i Turisme per la qual s'establixen les bases reguladores per a donar suport a inversions productives realitzades per ajuntaments de la Comunitat Valenciana i a activitats econòmiques desenvolupades per entitats gestores d'àrees industrials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9834

Data del DOGV
:   23-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3090


Data del document
:   10-04-2024

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * Institut Valencià de Competitivitat Empresarial

Anunci de consulta pública prèvia del projecte d'orde de la Conselleria d'Innovació, Indústria, Comerç i Turisme per la qual s'establixen les bases reguladores per a donar suport a inversions productives realitzades per ajuntaments de la Comunitat Valenciana i a activitats econòmiques desenvolupades per entitats gestores d'àrees industrials. [2024/3090]  
Mitjançant la Resolució de 2 d'abril de 2024, de la consellera d'Innovació, Indústria, Comerç i Turisme, es va acordar l'inici del procediment d'elaboració del projecte d'orde de la Conselleria d'Innovació, Indústria, Comerç i Turisme per la qual s'establixen les bases reguladores per a donar suport a inversions productives realitzades per ajuntaments de la Comunitat Valenciana i a activitats econòmiques desenvolupades per entitats gestores d'àrees industrials, i se n'encarrega l'elaboració a la Direcció General de l'Institut Valencià de Competitivitat Empresarial (IVACE).  
En compliment del que disposa l'article 133.1 de la Llei 39/2015, d'1 d'octubre, del procediment administratiu comú de les administracions públiques; l'article 15.2 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es planteja una consulta pública abans de l'elaboració per esta conselleria d'este projecte d'orde. Per a això s'obri un termini de deu dies naturals, a comptar de l'endemà hàbil de la publicació d'este anunci en el Diari Oficial de la Generalitat Valenciana, a fi d'obtindre informació de les persones i les organitzacions potencialment afectades per l'impacte que puga tindre este text. Amb esta finalitat s'oferix informació sobre els diferents aspectes d'este projecte normatiu, per a facilitar-ne la comprensió i valoració:  
  
  
Antecedents de la norma  
Orde 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió de subvencions en matèria d'industrialització (DOGV 7906, 28.10.2016).  
Orde 6/2017, de 7 de març, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Orde 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió de subvencions en matèria d'industrialització (DOGV 7996, 09.03.2017).  
Orde 3/2019, de 14 de març, de la Conselleria d'Economia Sostenible, Sectors Productius, Comerç i Treball, per la qual es modifica parcialment l'Orde 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes en matèria d'industrialització (DOGV 8509, 20.03.2019).  
Orde 1/2022, de 12 de gener, de la Conselleria d'Economia Sostenible, Sectors Productius, Comerç i Treball, per la qual es modifica l'Orde 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió de subvencions en matèria d'industrialització (DOGV 9257, 17.01.2022).  
Correcció d'errors de l'Orde 1/2022, de 12 de gener, de la Conselleria d'Economia Sostenible, Sectors Productius, Comerç i Treball (DOGV 9257, 17.01.2022), per la qual es modifica l'Orde 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió de subvencions en matèria d'industrialització (DOGV 9259, 19.01.2022).  
  
Problemes que es pretenen solucionar amb la nova norma  
Adaptar i actualitzar la normativa relacionada en l'apartat anterior, a fi d'impulsar les àrees industrials de la Comunitat Valenciana i que compten amb les infraestructures, dotacions i servicis necessaris per al desenvolupament eficient i econòmic, socialment i mediambientalment sostenible de les activitats econòmiques, per a millorar la gestió i la qualitat del sòl industrial i la competitivitat de les empreses, així com establir diferents instruments perquè les persones titulars en les àrees industrials i administracions públiques, contribuïsquen de manera més eficient a la conservació, manteniment, ampliació i millora de les infraestructures, dotacions i servicis en estes àrees.  
  
  
Necessitat i oportunitat de l'aprovació  
Foment i promoció d'actuacions per a l'impuls, qualitat i competitivitat, així com l'efectiva conservació, manteniment, ampliació i millora de les dotacions i servicis de les àrees industrials.  
  
  
Objectius de la norma  
Establir les bases per les quals han de regir-se les convocatòries d'ajudes, a fi de donar suport a inversions productives realitzades per ajuntaments de la Comunitat Valenciana i a activitats econòmiques desenvolupades per entitats gestores d'àrees industrials.  
  
Possibles solucions alternatives reguladores i no reguladores  
Actualment no existix una altra possible solució ni alternativa reguladora i no reguladora.  
  
Les aportacions i les opinions referides al projecte es faran dins del termini esmentat a través del portal de participació ciutadana de la Generalitat GVA Participa, apartat «Legislació col·laborativa» l'enllaç de la qual és: https://gvaparticipa.gva.es/legislation/processes. També podran presentar-se a través de l'adreça de correu electrònic: departamento\_zrhlsbne@qxogc.rbc.ax  
  
València, 10 d'abril de 2024.- El secretari autonòmic d'Indústria, Comerç i Consum (p. s. R 27.10.2023): Felipe Javier Carrasco Torres.